Ամերիկյան լրատվամիջոցը պնդում է, որ Շվեդիայի իշխանությունները միտումնավոր կերպով կոծկում են ներգաղթյալների հանցագործությունների մասին տեղեկությունը
ԱՄՆ-ի նախագահ Դոնալդ Թրամփը հայտարարել է, որ կեղծ լրատվամիջոցները պաշտպանում են Շվեդիայի ներգաղթյալների վերաբերյալ քաղաքականությունը, որը ԱՄՆ-ի նախագահը կոշտ քննադատության է ենթարկել:
Շվեդիայում ահաբեկչական հարձակման մասին նախագահ Թրամփի հայտարարությունը լարվածություն է առաջ բերել իր դաշնակիցների հետ հարաբերություններում: «Տեսեք ինչ է տեղի ունեցել անցած գիշեր Շվեդիայում: Ո՞վ կարող էր հավատալ դրան: Նրանք ընդունեցին շատ մարդկանց և այժմ ունեն խնդիրներ, որոնք չէին կարող պատկերացնել, որ երբևէ կունենան»,- հայտարարել է նախագահ Թրամփը Շվեդ հանրությունը, սակայն, սոցիալական ցանցերի միջոցով հակազդեց նախագահ Թրամփին: Հաջորդ օրը նախագահ Թրամփը ստիպված հայտարարեց, որ իր ակնարկը, որը հիմնված էր Fox News-ի Շվեդիայի ու ներգաղթյալների մասին նյութի հեռարձակման վրա, կապված չէր ահաբեկչական գործողության հետ: Երկուշաբթի օրը նախագահ Թրամփի թվիթերյալ գրառումը, որով կեղծ լուրեր են կոչվել Շվեդիայում ներգաղթյալների հետ խնդիրների բացակայությունը, ևս որոշակի լարվածություն մտցրեց: Ավելի ուշ Շվեդիայի վարչապետ Ստեֆան Լովֆենն ասել է, որ ինքը զարմացած է նման հայտարարությունով: «Մենք անկասկած ունենք մարտահրավերներ, սակայն դրանք հարցեր են, որոնց լուծման ուղղությամբ ամենօրյա աշխատանք է տարվում: Դրա համար ենք մենք այդքան շատ ներդրումներ անում Շվեդիայում: Մենք ներդրում ենք նոր տների կառուցման, նոր տեխնոլոգիաների, արդար սոցիալական համակարգի կայացման ոլորտներում: Եվ այս ամենն, իհարկե, ներառում է նաև վերոհիշյալ մարտահրավերները: Սակայն մենք ունենք նաև հնարավորություններ»,- ասել է վարչապետ Լովֆենը: The Fox News-ի պնդմամբ սակայն շվեդ բարձրաստիճան պաշտոնյաները միտումնավոր կերպով կոծկում են ներգաղթյալների կողմից կատարված հանցագործությունների մասին տեղեկությունը, հատկապես հրազենային հանցագործությունների ու բռնաբարությունների մասին: Շվեդիան 2013 թվականից ի վեր ընդունել է ավելի քան 300.000 ներգաղթյալների: Երկրի պաշտոնական վիճակագրությամբ 2005 թվականից ի վեր հանցագործությունների թիվը երկրում նվազել է: